El primer grup del projecte ‘T’Acompanyem’ finalitza la seua formació
15 de novembre 2018

Un dels grups participants en el projecte ‘T´Acompanyem’, itineraris integrats per a la inserció sociolaboral de persones en situació o risc d'exclusió social, finalitza la formació grupal que han estat realitzant durant l'última setmana. Estos tallers han tractat sobre competències, entrevistes personals i dinàmica de grup i s'engloben dins de l'oferta formativa que l'Ajuntament de Sagunt està oferint als grups de població que necessiten orientació a l'hora de millorar la seua situació laboral. 

  

La delegació de Promoció Econòmica en col·laboració amb el personal del departament de Servicis Socials organitza el programa formatiu que està finançat pel Fons Social Europeu. L'equip tècnic d'este projecte està realitzant diferents tipus de formació com  tallers de desenvolupament personal i habilitats socials, alfabetització digital, com afrontar entrevistes de selecció de personal i dinàmiques de treball en grup. Amb estes activitats es pretén dotar els participants de les eines necessàries per a la millora de la seua empleabilitat.

  

El projecte, que es prolongarà fins al 31 de desembre continuarà amb el seu programa d'orientació laboral. Qualsevol persona interessada a formar part del projecte pot contactar amb el departament de Promoció Econòmica (jardins Antic Sanatori del Port de Sagunt) o telefonar al 962 65 58 86.​

![](/media/bzue4ioi/67_c_foto.jpg)  

*   [](http://www.facebook.com/sharer.php?u=https://aytosagunto.es/va/actualitat/el-primer-grup-del-projecte-t-acompanyem-finalitza-la-seua-formacio/ "Facebook")
*   [](http://twitter.com/share?url=https://aytosagunto.es/va/actualitat/el-primer-grup-del-projecte-t-acompanyem-finalitza-la-seua-formacio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-primer-grup-del-projecte-t-acompanyem-finalitza-la-seua-formacio/ "Linked In")
*   [](mailto:?body=https://aytosagunto.es/va/actualitat/el-primer-grup-del-projecte-t-acompanyem-finalitza-la-seua-formacio/)